VIEŠOJO PREKIŲ PIRKIMO-PARDAVIMO SUTARTIS (FIKSUOTŲ ĮKAINIŲ)

Nr. \_\_\_\_\_\_\_\_

[PIRKIMO PAVADINIMAS]

201\_\_ m. \_\_\_\_\_\_\_\_\_\_\_\_\_\_ mėn. \_\_ d.

Vilnius

 [Tiekėjo pavadinimas] (toliau - Pardavėjas), atstovaujamas (-a) \_\_\_\_\_\_\_\_\_\_\_\_\_\_\_, veikiančio (-čios) pagal \_\_\_\_\_\_\_\_\_\_\_\_\_\_\_,

 ir

 [Perkančiosios organizacijos pavadinimas] (toliau - Pirkėjas), atstovaujamas (-a) \_\_\_\_\_\_\_\_\_\_\_\_\_\_\_, veikiančio (-čios) pagal \_\_\_\_\_\_\_\_\_\_\_\_\_\_\_,

 toliau Pardavėjas ir Pirkėjas kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – Sutartis), vadovaujantis [pirkimo būdo pavadinimas] būdu atlikto viešojo pirkimo [pirkimo pavadinimas] sąlygomis ir susitarė dėl toliau išvardytų sąlygų.

 1. SUTARTIES OBJEKTAS

 1.1. Pardavėjas įsipareigoja pagal Pirkėjo poreikį Pirkėjui parduoti ir neatlygintinai pristatyti Sutarties priede nurodytas prekes (toliau - prekės) [bei sumontuoti, instaliuoti, išbandyti ir pravesti apmokymą dirbti su pristatytomis prekėmis], o Pirkėjas įsipareigoja, esant prekių poreikiui, pateikti Pardavėjui užsakymą, priimti prekes ir už jas sumokėti pagal Sutarties priede nurodytus įkainius.

 1.2. Sutarties galiojimo metu planuojamas pirkti preliminarus kiekvienos prekės kiekis yra nurodytas Sutarties priede. Pirkėjas neįsipareigoja nupirkti konkretaus prekių kiekio.

 1.3. Pirkėjas turi teisę nupirkti mažesnį arba didesnį prekių kiekį nei nurodyta Sutarties priede, tačiau negali viršyti Sutarties 8.1 punkte nurodytos maksimalios pirkimo sutarties vertės.

 1.4. Prekės turi atitikti prie Sutarties pridėtą pirkimo sąlygų techninę specifikaciją.

 1.5. Pirkėjas, esant poreikiui, gali pagal šią Sutartį įsigyti iš Pardavėjo Sutarties priede nenurodytų, tačiau su pirkimo objektu susijusių prekių, neviršijant 10% maksimalios Sutarties vertės nurodytos Sutarties 8.1 punkte. Pirkėjas už tokias prekes apmoka ne didesnėmis nei susitarimo užsakyti Sutarties priede nenurodytas prekes pasirašymo dieną tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis.

 **[Ar leidžiama keisti prekės modelį, jei nebegaminama? > Taip]**

 [1.6. Jei prekės gamintojas nebegamina Sutarties priede nurodyto modelio prekių ir Pardavėjas pateikia Pirkėjui tai patvirtinantį gamintojo raštą, Pardavėjas gali pristatyti Pirkėjui to paties prekės gamintojo kito modelio prekę nei nurodyta Sutarties priede, atitinkančią Sutarties priede Nr. 1 nurodytą techninę specifikaciją.

 1.7. Jei prekės gamintojas nebegamina Sutarties priede nurodytą techninę specifikaciją atitinkančių prekių ir Pardavėjas pateikia Pirkėjui tai patvirtinantį gamintojo raštą, Pardavėjas gali pristatyti Pirkėjui kito gamintojo prekę nei nurodyta Sutarties priede, atitinkančią Sutarties priede nurodytą techninę specifikaciją.]

 2. PREKIŲ UŽSAKYMO, TIEKIMO IR PRIĖMIMO TVARKA

 2.1. Sutarties galiojimo laikotarpiu Pirkėjas prekes užsako teikdamas Pardavėjui užsakymus, perduodamus [užsakymų teikimo būdas, pvz. žodžiu telefonu arba raštu (faksu arba elektroniniu paštu)]. Užsakymai gali būti teikiami visą Sutarties galiojimo laikotarpį, nurodant konkrečiu atveju užsakomų prekių kiekį.

 2.2. Pardavėjas savo įsipareigojimus, nurodytus Sutarties 1.1 punkte įvykdo ne vėliau kaip per [dienų skaičius] kalendorinių dienų nuo užsakymo pateikimo dienos.

 2.3. Pirkėjas pasirašo Pardavėjo pateiktą perdavimo-priėmimo aktą arba kitą prekių pristatymą patvirtinantį dokumentą (pvz. sąskaitą-faktūrą), jei prekės atitinka Sutarties reikalavimus ir yra tinkamai pristatytos.

 3. SUBTIEKIMAS

 3.1. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

 3.2. Pardavėjas gali keisti Sutarties priede nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo raštišką sutikimą.

 3.3. Pardavėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.

 3.4. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant tiekėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Pardavėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju.

 3.5. Pirkėjui sutikus su subtiekėjo pakeitimu, Pirkėjas kartu su Pardavėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

 4. PREKIŲ KAINA IR APMOKĖJIMO TVARKA

 4.1. Į Sutarties priede nurodytą(-us) įkainį(-ius) įtraukti visi Pardavėjui privalomi mokėti mokesčiai ir visos su prekių tiekimu susijusios išlaidos.

 4.2. Sutartyje nurodytas(-i) įkainis(-iai) nebus keičiamas(-i), išskyrus, kai Sutarties galiojimo laikotarpiu pasikeičia pridėtinės vertės mokestis (toliau – PVM). Pasikeitus PVM, už prekes, pristatytas po naujo PVM tarifo įsigaliojimo, atsiskaitoma taikant naują PVM tarifą.

 **[Yra aplinkybės leidžiančios atsiskaitymą ilgesnį kaip 30 dienų? > Ne]**

 [4.3. Pirkėjas apmoka Pardavėjui už prekes ne vėliau kaip per [dienų skaičius ne didesnis kaip 30 dienų] kalendorinių dienų nuo sąskaitos faktūros ir Šalių pasirašyto prekių perdavimo-priėmimo akto arba kito prekių pristatymą [ir kitų Pardavėjo įsipareigojimų nurodytų Sutarties 1.1 punkte įvykdymą] patvirtinančio dokumento gavimo dienos. Pardavėjo pateiktoje sąskaitoje-faktūroje turi būti nurodoma Sutarties data ir numeris.]

 **[Yra aplinkybės leidžiančios atsiskaitymą ilgesnį kaip 30 dienų? > Taip]**

 [4.3. Pirkėjas apmoka Pardavėjui už prekes ne vėliau kaip per [dienų skaičius ne didesnis kaip 60 dienų] kalendorinių dienų nuo sąskaitos-faktūros ir Šalių pasirašyto prekių perdavimo-priėmimo akto arba kito prekių pristatymą [ir kitų Pardavėjo įsipareigojimų nurodytų Sutarties 1.1 punkte įvykdymą] patvirtinančio dokumento gavimo dienos. Pardavėjo pateiktoje sąskaitoje-faktūroje turi būti nurodoma Sutarties data ir numeris. Atsiskaitymui taikomas ilgesnis nei 30 dienų terminas, kuris bendruoju atveju privalomas pagal Mokėjimų, atliekamų pagal komercines sutartis, vėlavimo prevencijos įstatymą, kadangi [nurodomos aplinkybės atitinkančios Mokėjimų, atliekamų pagal komercines sutartis, vėlavimo prevencijos įstatymo nuostatas, numatančias, kad komercinėje sutartyje tarp ūkio subjektų ir viešųjų subjektų nustatytas mokėjimo laikotarpis negali būti ilgesnis negu 30 dienų, išskyrus atvejus, kai dėl to komercinėje sutartyje aiškiai susitariama kitaip, jeigu tai yra objektyviai pagrįsta, atsižvelgiant į konkretų komercinės sutarties pobūdį ar ypatumus, ir jeigu bet kuriuo atveju mokėjimo laikotarpis neviršija 60 kalendorinių dienų nuo darbių gavimo, darbų suteikimo ar darbų atlikimo dienos. Pvz., <…> šią Sutartį numatoma finansuoti iš 2014-2020 m. ES fondų investicijų veiksmų programos lėšų naudojant sąskaitų apmokėjimo būdą pagal projektų administravimo ir finansavimo taisykles, kuriam reikalingi ilgesni nei 30 dienų apmokėjimo terminai].

 4.4. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis (žr. [www.esaskaita.eu](http://www.esaskaita.eu)). Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudodamasi informacinės sistemos „E. sąskaita“ priemonėmis.

 4.5. Pirkėjas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Pirkėjas ne vėliau kaip per 3 darbo dienas nuo šios Sutarties 3.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Pardavėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Pardavėjui prieštarauti nepagrįstiems mokėjimams subtiekėjui.

 5. PREKIŲ KOKYBĖ IR GARANTIJA

 5.1. Pardavėjas garantuoja parduodamų prekių kokybę. Prekių kokybė, ženklinimas ir įpakavimas turi atitikti Lietuvos Respublikos standartus.

 5.2. Prekėms suteikiama gamintojo garantija, kurios terminas negali būti trumpesnis, nei reikalaujama pagal Lietuvos Respublikos teisės aktus. Jei Sutarties priede pateiktoje pirkimo sąlygų techninėje specifikacijoje nurodytas ilgesnis reikalaujamas prekės minimalus garantijos terminas, prekei taikomas ne trumpesnis garantijos terminas nei nurodyta Sutarties priede pateiktoje pirkimo sąlygų techninėje specifikacijoje.

 5.3. Garantinis laikotarpis pradedamas skaičiuoti nuo prekių perdavimo - priėmimo akto ar lygiaverčio dokumento pasirašymo dienos.

 **[Ar būtinas prekių garantinis raštas su specialiomis garantijos sąlygomis? > Taip]**

 [5.4. Pardavėjas kartu su prekėmis privalo pateikti Pirkėjui pristatytų prekių laisvos formos garantinį raštą, kuriame nurodoma garantijos trukmė, sudėtinių dalių gamintojo suteikti numeriai (jei yra), gamintojo nustatytos prekės eksploatacijos sąlygos arba nurodyta informacija surašoma prekių perdavimo-priėmimo akte.

 5.5. Pardavėjas garantuoja, kad visos pristatytos prekės yra naujos, nenaudotos ir be defektų.

 5.6. Garantinio laikotarpio metu Pardavėjas Pirkėjo patalpose privalo nemokamai šalinti gedimus arba sugedusias prekes ar jų dalis pakeisti ekvivalentiškomis ne vėliau kaip per 5 darbo dienas nuo pranešimo apie gedimą gavimo momento. Pardavėjas apmoka visas su garantiniu remontu susijusias išlaidas.

 5.3. Pirkėjo pranešimai Pardavėjui apie gedimus turi būti perduoti internetu adresu \_\_\_\_\_\_\_\_\_\_\_\_\_\_\_ arba el. paštu \_\_\_\_\_\_\_\_\_\_\_\_\_\_\_\_.

 5.4. Garantinis laikotarpis visoms pakeistoms ar sutaisytoms prekėms galioja likusį prekės garantinį terminą.

 5.5. Garantija netaikoma gedimams, atsiradusiems Pirkėjui pažeidus gamintojo nustatytas prekės eksploatacijos sąlygas nurodytas Pardavėjo pateiktame prekės garantiniame rašte.

 5.6. Pardavėjui nustačius gamintojo nustatytą prekės eksploatacijos sąlygų pažeidimą, Pardavėjas surašo ir perduoda Pirkėjui įrangos eksploatacijos sąlygų pažeidimo aktą.

 5.7. Jeigu Pardavėjas per nurodytą terminą nepašalina gedimų arba nepakeičia sugedusių prekių, Pirkėjas turi teisę pašalinti prekių trūkumus savo jėgomis ir savo sąskaita, o Pardavėjas įsipareigoja atlyginti visas Pirkėjo dėl to patirtas išlaidas bei nuostolius].

 6. SUSIRAŠINĖJIMAS

 6.1. Pirkėjo ir Pardavėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, faksu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.

 6.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

 7. ŠALIŲ ATSAKOMYBĖ

 7.1. Pirkėjas, uždelsęs sumokėti Sutarties 4.3 punkte numatyta tvarka, įsipareigoja Pardavėjui pareikalavus mokėti Pardavėjui 0,02 % delspinigius nuo neapmokėtos sąskaitos dydžio, už kiekvieną uždelstą dieną.

 7.2. Pardavėjas, uždelsęs pristatyti Prekes arba įvykdyti garantinius įsipareigojimus Sutartyje numatytais terminais, moka Pirkėjui 0,02 % delspinigius nuo nepristatytų / nepataisytų prekių vertės už kiekvieną uždelstą dieną.

 **[Ar taikoma bauda dėl Pardavėjo įsipareigojimų neįvykdymo? > Taip]**

 [7.3. Pirkėjui nutraukus Sutartį dėl esminio Sutarties pažeidimo, Pardavėjas įsipareigoja sumokėti Pirkėjui 10 % dydžio netesybas (baudą) nuo bendros Sutarties kainos be PVM nurodytos Sutarties priede.]

 **[Ar taikomas Pardavėjo įsipareigojimų neįvykdymo užtikrinimas (draudimo bendrovės laidavimas, banko garantija arba užstato pervedimas į perkančiosios organizacijos sąskaitą)? > Taip]**

 [7.3. Pardavėjas per 5 darbo dienas nuo Sutarties pasirašymo dienos pateikia Pirkėjui Sutarties įvykdymo užtikrinimą ne mažesnei sumai nei 10 % nuo Sutarties priede nurodytos bendros galutinės Sutarties kainos be PVM.

 7.4. Sutarties įvykdymo užtikrinimui pateikiamas Lietuvos Respublikoje ar užsienyje registruoto banko išduoto banko garantijos rašto originalas arba draudimo bendrovės laidavimo draudimo rašto ir poliso originalas arba pervedama Sutarties įvykdymo užtikrinimo suma į Pirkėjo banko sąskaitą **Koks perkančiosios organizacijos banko Sąskaitos Nr.? >]** [sąskaitos Nr.].

 7.5. Sutarties įvykdymo užtikrinimas turi būti išduotas banko arba draudimo bendrovės bet kurioje šalyje tiekėjo pasirinkimu. Jei pasiūlymą užtikrinanti institucija yra ne Lietuvos Respublikoje, tiekėjas privalo įsitikinti, kad ji priimtina perkančiajai organizacijai.

 7.6. Sutarties įvykdymo užtikrinime turi būti numatyta, kad užtikrinimo suma turi būti išmokama Pirkėjui ne vėliau, kaip per 15 (penkiolika) kalendorinių dienų nuo pirmo raštiško Pirkėjo pranešimo užtikrintojui, kad Pardavėjas nevykdo arba netinkamai vykdo Sutartyje numatytus savo įsipareigojimus ir Sutartis yra nutraukiama.
 7.7. Sutarties įvykdymo užtikrinime turi būti numatyta, kad užtikrintojas neturi teisės reikalauti, kad Pirkėjas pagrįstų savo reikalavimą. Pirkėjas pranešime užtikrintojui nurodys dėl kurios iš aukščiau išvardintų aplinkybių jai priklauso Sutarties įvykdymo užtikrinimo suma.

 7.8. Sutarties įvykdymo užtikrinimo trukmė turi būti tokia pat kaip ir Sutarties galiojimo trukmė. Jei Sutarties galiojimo trukmė yra ilgesnė nei (vieneri) metai, Pardavėjas gali pateikti Sutarties įvykdymo užtikrinimą galiojantį 1 (vienerius) metus, jei likus ne daugiau, kaip 30 (trisdešimt) kalendorinių dienų iki pateikto Sutarties įvykdymo užtikrinimo galiojimo pabaigos bus pateikiamas naujas arba pratęstas Sutarties įvykdymo užtikrinimas sekantiems Sutarties galiojimo metams. Šiuo atveju Pardavėjui iki nurodyto termino nepateikus naujo arba pratęsto Sutarties įvykdymo užtikrinimo, Pirkėjas pareikalauja užtikrintojo sumokėti pagal galiojantį Sutarties įvykdymo užtikrinimą, kadangi Pardavėjas laikomas neįvykdžiusiu šiame punkte nurodyto savo įsipareigojimo.

 7.9. Sutarties įvykdymo užtikrinimas taikomas, jeigu Pardavėjas nevykdo arba netinkamai vykdo Sutartyje numatytus savo įsipareigojimus ir Sutartis yra nutraukiama.

 7.10. Sutarties įvykdymo užtikrinimas grąžinamas (arba atsisakoma teisių į jį), kai Pardavėjas įvykdo visus savo įsipareigojimus pagal Sutartį arba Sutartis nutraukiama Šalių susitarimu.]

 8. SUTARTIES GALIOJIMAS IR SUSTABDYMAS

 **[Ar taikomas Pardavėjo įsipareigojimų neįvykdymo užtikrinimas (draudimo bendrovės laidavimas, banko garantija arba užstato pervedimas į perkančiosios organizacijos sąskaitą)? > Ne]**

 [8.1. Sutartis įsigalioja, kai Sutartį pasirašo abi Sutarties Šalys ir galioja kol Pardavėjas parduoda Pirkėjui prekių už [maksimali pirkimo sutarties vertė] EUR sumą be PVM, tačiau ne ilgiau kaip [skaičius ne didesnis kaip 36] mėnesių nuo Sutarties įsigaliojimo dienos.]

 **[Ar taikomas Pardavėjo įsipareigojimų neįvykdymo užtikrinimas (draudimo bendrovės laidavimas, banko garantija arba užstato pervedimas į perkančiosios organizacijos sąskaitą)? > Taip]**

 [8.1. Sutartis įsigalioja, kai Sutartį pasirašo abi Sutarties Šalys ir Pardavėjas pateikia Sutarties įvykdymo užtikrinimą bei galioja kol Pardavėjas parduoda Pirkėjui prekių už [maksimali pirkimo sutarties vertė] EUR sumą be PVM, tačiau ne ilgiau kaip [skaičius ne didesnis kaip 36] mėnesių nuo Sutarties įsigaliojimo dienos.]

 8.2. Esant nuo Pirkėjo nepriklausančioms aplinkybėms dėl kurių Pirkėjas negali priimti Prekių, Pirkėjas turi teisę reikalauti sustabdyti Prekių pristatymą (įskaitant instaliavimą, diegimą, personalo apmokymą ar kt.) iki atitinkamų aplinkybių pasibaigimo. Pirkėjas nekompensuoja Pardavėjui dėl tokio sustabdymo kilusių Pardavėjo išlaidų. Jei Prekių pristatymo sustabdymas trunka ilgiau, kaip 90 dienų, Pardavėjas turi teisę nutraukti Sutartį.

 8.3. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

 9. SUTARTIES NUTRAUKIMAS

 9.1. Sutartį galima nutraukti šiais atvejais:

 9.1.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis.

 9.1.2. Pirkėjo sprendimu prieš 10 kalendorinių dienų raštu įspėjus Pardavėją Viešųjų pirkimų įstatymo 90 straipsnio 1 dalyje nurodytais atvejais.

 9.1.3. abiejų Šalių rašytiniu susitarimu.

 9.2. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

 10. NENUGALIMOS JĖGOS (FORCE MAJEURE) APLINKYBĖS

 10.1. Taikomos Lietuvos Respublikos civilinio kodekso 6.212 str. nuostatos.

 11. TAIKYTINA TEISĖ

 11.1. Sutarčiai taikoma ir ji aiškinama pagal Lietuvos Respublikos teisę.

 12. GINČŲ SPRENDIMO TVARKA

 12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose.

 13. KITOS NUOSTATOS

 13.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

 13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

 13.3. Pirkėjo paskirtas asmuo, atsakingas už Sutarties vykdymą yra [vardas, pavardė, pareigos]. Pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas yra [vardas, pavardė, pareigos].

 13.4. Jeigu pirkimo vykdymo metu nebuvo tikrinama Pardavėjo kvalifikacija dėl teisės verstis atitinkama veikla arba buvo tikrinama ne visa apimtimi, Pardavėjas įsipareigoja Pirkėjui, kad Sutartį vykdys tik tokią teisę turintys asmenys.

 13.5. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

 13.6. Sutartis sudaroma lietuvių kalba.

 13.7. Sutartis surašoma dviem turinčiais vienodą juridinę galią egzemplioriais, kiekvienai Šaliai po vieną.

 14. SUTARTIES PRIEDAS

 14.1. Sutarties priedas yra pirkimo sąlygų techninė specifikacija ir Pardavėjo pasiūlymas.

 15. ŠALIŲ JURIDINIAI ADRESAI, REKVIZITAI IR PARAŠAI

 PARDAVĖJAS PIRKĖJAS

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 Adresas Adresas

 Juridinio asmens kodas Juridinio asmens kodas

 PVM mokėtojo kodas PVM mokėtojo kodas

 Banko sąskaitos Nr. Banko sąskaitos Nr.

 Bankas Bankas

 Banko kodas Banko kodas

 Tel. Tel.

 El. p. El. p.

 Atstovo pareigos Atstovas pareigos

 Vardas, pavardė Vardas, pavardė

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 *(parašas)* *(parašas)*

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

 *(data) (data)*